cyanic-selkie/wikianc huggingface dataset:
Moskee
Elke stad of stadswyk het ’n spesiale moskee (djamimoskee) vir die byeenkoms, en hoewel die Moslem op ander dae tuis of by sy werk kan bid, is die Vrydaggebed ’n bewys van ware toegewydheid. Die muezzin (aankondiger) kondig vyf maal per dag 'n salaah uit die toring (minaret) bo-op die moskee aan. Diegene wat op sy luide gebedsroep (adhan) ag slaan en na die moskee gaan om te bid, begin met 'n rituele reiniging deur die hande, voete en gesig in 'n syvertrek, wat van ’n groot aantal wasskottels voorsien is, te was.
Jillian Bell
Jillian Bell (gebore 25 April 1984) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente 22 Jump Street (2014), Inherent Vice (2014), Office Christmas Party (2016), en Rough Night (2017).
Callyspongia compressa
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1885 deur Carter.
FC Astoria Walldorf
Die klub se onlangse suksesse is moontlik gemaak deur die finansiële ondersteuning van Dietmar Hopp, stigter van die sagtewarereus SAP en hoofborg van TSG Hoffenheim. Die borgskap was deel van Hopp se planne om Hoffenheim met Astoria Walldorf en SV Sandhausen te laat saamsmelt as FCH Heidelberg 06 en dan 'n ernstige poging aan te wend om binne die kortste moontlike tyd na die Bundesliga te opmarsjeer.
Die klub se grootste prestasie was om die Verbandsliga Noord-Baden in 2007 te wen en na die Oberliga Baden-Württemberg te promoveer.
All Blacks
Die span het vir die eerste keer in 1882 ’n internasionale wedstryd gespeel teen die Nieu-Suid-Walliese Waratahs, en het hulle eerste toetswedstryd in 1903 gespeel: ’n oorwinning teen Australië. Dit is gevolg deur ’n toer na die Noordelike Halfrond in 1905 waartydens die span slegs teen Wallis in Cardiff verloor het. Tydens hulle 1905-toer het die All Blacks slegs swart gedra, behalwe vir die silwervaring; die “All Black”-naam dateer uit dié tydperk. Die All Blacks het hulle eerste reeksoorwinning teen hul “aartsvyande Suid-Afrika” (die Springbokke) in Nieu-Seeland in 1956 behaal. ’n Dekade later het hulle hul langste segetog behaal deur sewentien toetse tussen 1965 en 1970 te wen. Die Britse en Ierse Leeus het hulle enigste reeksoorwinning oor die All Blacks in 1971 behaal, maar sewe jaar later sou die All Blacks hulle eerste Grand Slam behaal (oorwinnings oor Engeland, Ierland, Skotland en Wallis tydens dieselfde toer). Die All Blacks sou nog drie ander keer ’n Grand Slam behaal (in 2005, 2008 en 2010). Die 1981-Springboktoer na Nieu-Seeland het grootskaalse burgerlike onrus veroorsaak as gevolg van proteste teen die Suid-Afrikaanse apartheidsbeleid. Nieu-Seeland het in 1996 in post-apartheid Suid-Afrika vir die eerste keer daarin geslaag om ’n reeksoorwinning oor die Springbokke in Suid-Afrika te behaal.
Beheerliggaam
Volgens NZR se beginsels moet ’n speler vir ’n plaaslike span in die ITM-beker of Superrugby speel om in aanmerking vir die All Blacks te kan kom. Indien ’n speler in die buiteland speel, mag hy nie vir die All Blacks uitdraf nie. As gevolg van hierdie regulasie, wat ander vername rugbylande nie het nie, bly die beste spelers vir enkele jare in Nieu-Seeland en hulle kondig dan hul uittrede uit die nasionale span aan, om aansluitend in die finansieel sterkste rugbyligas ter wêreld (die Engelse Premierskap of die Franse Top 14) te gaan speel.
’n Internasionale kompetisie begin
In 1888 en 1889 het die New Zealand Natives, ’n deur privaatpersone geborgde, nieamptelike en amper slegs uit Māori bestaande span, die eerste keurspan uit ’n Britse kolonie geword om in die Verenigde Koninkryk wedstryde te speel. In 1892 is die Nieu-Seelandse Rugbyvoetbalunie (NZRFU) gestig wat sewe unies, maar nie Canterbury, Otago en Southland nie, verteenwoordig het. Canterbury, Otago en Southland het beswaar aangeteken teen die vereiste dat NZRFU uitvoerende komiteelede in Wellington moes bly. Hulle het uiteindelik almal by die NZRFU aangesluit, al is die woonplekreël eers in 1986 verander. Die eerste deur die NZRFU goedgekeurde amptelike Nieu-Seelandse span het in Julie 1893 deur Nieu-Suid-Wallis en Queensland getoer. Die span se eerste regte internasionale wedstryd was op 15 Augustus 1903 voor ’n skare van 30 000 op die Sydney-krieketveld, wat hulle met 22–3 teen die Australiërs gewen het.
Vroeë wêreldbekertoernooie
Die eerste Rugbywêreldbeker is in 1987 deur Nieu-Seeland en Australië saam aangebied. Die All Blacks het aan hul status as algehele gunstelinge voldoen. Ná drie maklike oorwinnings tydens die groepfase oor Italië, Fidji en Argentinië het hulle Skotland in die kwarteindstryd en Wallis in die halfeindstryd verslaan. In die eindstryd op Edenpark in Auckland het hulle Frankryk met 29–9 geklop. Nieu-Seeland het slegs 52 punte afgestaan en 43 drieë aangeteken. Die All Blacks se meerderwaardigheid was ook tydens die 1988-toer na Australië duidelik, toe hulle onoorwonne gebly het (twaalf oorwinnings en een gelykop). Die jaar 1989 het nog beter verloop, toe die All Blacks al hul 19 wedstryde gewen het (waaronder sewe toetswedstryde). In Augustus 1990 is hulle vir die eerste keer in vier jaar deur die Wallabies verslaan.
Onder Graham Henry
Die All Blacks se wenstreep het in die volgende jaar aangehou: In 2006 het hulle die Drienasiesreeks weer verower deur die eerste vyf wedstryde te wen (drie teen Australië en twee teen Suid-Afrika). Hulle het egter hulle laaste wedstryd in die reeks teen Suid-Afrika verloor. Nieu-Seeland het sy einde-van-die-jaar-toer onoorwonne voltooi met rekordoorwinnings oot Engeland, Frankryk en Wallis. Die All Blacks is in 2006 weer aangewys as die IRR se “span van die jaar” en die flank Richie McCaw as “speler van die jaar”. Weens hul uitstekende prestasies is die All Blacks in 2006 as Laureus se “span van die jaar” genomineer.
Die bynaam „All Blacks“
Billy Wallace, die laaste oorblywende speler van die 1905/06-Original All Blacks, het in 1955 in ’n onderhoud vertel, dat ’n joernalis van die koerant Daily Mail na afloop van die wedstryd teen Hartlepool na die Nieu-Seelandse span as „all backs“ verwys het. Dié joernalis het die gewoonlik swaar en groot voorspelers bedoel, wat in teenstelling met hul teenstanders vinnig en rats was en die bal net só goed soos die agterspelers bemeester het, asof hulle almal sou speel soos die agterspan (as if they were all backs, “asof almal agterspelers was”). Wallace het verder beweer, dat weens ’n tikfout in ’n artikel voor die komende speel teen Somerset almal na die span net as “All Blacks” verwys het.
Haka
In Augustus 2005, voor die Drienasiestoets tussen Nieu-Seeland en Suid-Afrika op Carisbrook in Dunedin, het die All Blacks ’n ander haka, Kapa o Pango, uitgevoer. Kapa o Pango was ’n haka wat spesiaal deur Derek Lardelli ontwikkel is en “...ontwerp is om die multi-kulturele aard van kontemporêre Nieu-Seeland te reflekteer — in besonder die invloed van Polinesiese kulture”. Kapa o Pango is bedoel om gebruik te word by spesiale geleenthede en nie om die Ka Mate te vervang nie. Kapa o Pango eindig met ’n “keel-afsny”-aksie wat ’n bron van omstredenheid was en gelei het tot aantygings dat Kapa o Pango geweld aanmoedig wat die verkeerde boodskap aan All Blacks-ondersteuners sou stuur. Volgens die “Kapo o Pango”-komponis, Derek Lardelli, stel die gebaar die “trek van lewenskragtige energie in die longe en hart in” voor.
Pelgrimsrus
Geskiedenis
Daar is merkwaardige goudklonte in Pelgrimsrus gevind:
Pelgrimsrus se historiese begraafplaas
Terwyl Spencer saam met sy vriend en vennoot Walter Scott besig was met delfwerk, is hy deur Walter, wat onder die invloed van drank nie sy beursie met goud kon vind nie, van diefstal beskuldig en doodgeskiet. Toe Walter na sy tent terugggekeer het, het hy op sy beursie afgekom wat blykbaar uit sy broeksak geval het. Hy was só ontsteld dat hy selfmoord gepleeg het.
All Blacks
Suid-Afrika
As gevolg van die Springbokke se geskiedenis ondersteun sommige Suid-Afrikaners tot vandag toe die All Blacks pleks van die Springbokke, ook oor generasies heen. Dit het sy oorsprong in apartheid, toe anti-apartheidsaktiviste by elke geleentheid die teenstander van die Springbokke as ’n soort weerstand teen die Apartheid en sy simbole ondersteun het. Deur ander Suid-Afrikaners word hierdie gedrag na die einde van apartheid egter as “onpatrioties” en “verraai” bestempel.
Afrikaanse koekoek
Die voël is 'n broeiparasiet en gebruik die mikstertbyvanger as broeigasheer.
All Blacks
Ander toetswedstryde
Gedurende die amateurtydperk het die All Blacks deels maandelange oorsese toere onderneem, waartydens hulle teen ander nasionale spanne, plaaslike saamgestelde spanne en klubspanne gespeel het. Eweneens het hulle ander nasionale spanne in Nieu-Seeland gehuisves. Die All Blacks het al vier keer ’n Grand Slam behaal, d.w.s. ’n oorwinning oor die vier Tuisnasies Engeland, Ierland, Skotland en Wallis tydens dieselfde toer (die Grand Slam-toere was in 1978, 2005, 2008 en 2010). Teen die jaar 2000 het die oorsese toere volgens die ou tradisie tot ’n einde gekom, aangesien die professionalisering van die rugbyspel te min tyd vir toere oorlaat (’n uitsondering is die Britse en Ierse Leeus se vierjaarlikse toere). Deesdae is toetswedstryde teen die spanne van die Noordelike Halfrond tweekeer per jaar moontlik. Gedurende Juniemaand se midjaarrugbytoetsreeks vertrek Europese spanne na Nieu-Seeland en gedurende Novembermaand se eindjaarrugbytoetsreeks reis die All Blacks na Europa.
Een van die mees tradisionele trofee in internasionale rugby is die Bledisloebeker. Australië en Nieu-Seeland ding sedert 1932 om dié beker mee, sedert 1996 tydens die Drienasiesreeks en sedert 2012 as deel van die Rugbykampioenskap. Tydens dié toernooi ding Nieu-Seeland sedert 2004 ook met Suid-Afrika om die Vryheidsbeker mee. Sedert 2000 ding Nieu-Seeland en Frankryk mee om die Dave Gallaher-trofee (genoem na David „Dave“ Gallaher, die kaptein van die Original All Blacks van 1905/06, wie tydens die Eerste Wêreldoorlog in Frankryk gesneuwel het) en hulle moes dié trofee net in 2009 oorhandig. Sedert 2008 ding Nieu-Seeland en Engeland mee om die Hillary-skild (genoem na die in 2008 oorlede Edmund Hillary) wat die All Blacks net in 2012 moes oorhandig.
Catherine Oxenberg
Catherine Oxenberg (gebore 22 September 1961) is 'n Amerikaanse aktrise en vervaardiger. Sy is bekend vir haar rolle in die rolprente The Omega Code (1999) en Sleeping Beauty (2014), en in die televisiereeks Dynasty (1981).
Sam Palladio
Sam Palladio (gebore 21 November 1986) is 'n Engelse akteur. Hy is bekend vir sy rolle in die rolprente 7 Lives (2011), Runner Runner (2013), en Strange Magic (2015), en in die televisiereeks Nashville (2012).
Jean-Philippe de Chéseaux
De Chéseaux het twee komete ontdek: C/1743 X1 saam met Dirk Klinkenberg en C/1746 P1.
Kristen Bell
Kristen Bell (gebore 18 Julie 1980) is 'n Amerikaanse aktrise en vervaardiger. Sy is bekend vir haar rolle in die rolprente Forgetting Sarah Marshall (2008), Frozen (2013), en Veronica Mars (2014), en in die televisiereeks Veronica Mars (2004).
Frank Sully
Frank Sully (17 Junie 1908 – 17 Desember 1975) was 'n Amerikaanse akteur. Hy was bekend vir sy rolle in die rolprente The Doctor Takes a Wife (1940), The Grapes of Wrath (1940), Let's Go Collegiate (1941), en A Girl, a Guy, and a Gob (1941).
Malaria
Parasiet
Malaria is verantwoordelik vir een uit vier sterftes onder kinders.
Diagnose
Soos met enige siekte, is dit beter hoe vroeër die korrekte diagnose gemaak word, in malaria se geval deur bloedtoetse in 'n geskikte laboratorium. Pasiënte wat aan bogenoemde simptome lei, veral hoë koors, moet hul geneesheer dadelik in kennis stel indien hulle onlangs 'n malariagebied besoek het.
Behandeling
Geneeshere van vermoedelike malariapasiënte behoort ook amptelike publikasies te raadpleeg (verkieslik op aanlyn-webwerwe), aangesien die aanbevole regimens voortdurend aangepas word soos nuwe geneesmiddels beskikbaar word.
Erik II van Denemarke
Burgeroorlog
Die kerk en die grootste deel van Denemarke het koning Niels egter steeds gesteun en Erik moes in 1134 na Swede vlug. Toe Niels en Magnus in die somer van daardie jaar in Swede land om met Erik klaar te speel, is hulle verras deur ’n kontingent Duitse soldate en verslaan. Magnus is in die geveg dood, maar Niels het ontsnap en na Sleeswyk gereis, waar hy deur die inwoners vermoor is.
Lippeblomsuikerbos
In Engels staan dit as die Waterlily sugarbush bekend. Die plant se FSA-nommer is 98.
Soutsuur
By kamertemperatuur is waterstofchloried 'n gas wat baie maklik in water oplos – hoe warmer dit is, hoe makliker los dit op. Die resulterende soutsuur is 'n sterk suur wat vir verskeie doeleindes aangewend word: van die chemiese nywerheid, waar dit byvoorbeeld gebruik word in die vervaardiging van PVC-plastiek, tot huishoudelike gebruike, soos skoonmaak. Dit word ook van nature in maagsuur aangetref.
Soutsuurgas is 'n prikkelende (skerpruikende), kleurlose gas wat in vogtige lug soutsuurdruppels vorm. Soutsuur los goed op in water, metanol, etanol en esters, en het die volgende eienskappe:
Voorbeeld: Bereken pH van soutsuuroplossing
Indien waardes vervang word, word die volgende verkry:
TSV Osterholz-Tenever
Die klub is in 1909 gestig as 'n gimnastiekklub genaamd Freie Turnerschaft Osterholz-Tenever. Die sokkerafdeling is in 1926 gevestig. In 1933 is die klub, tesame met sy buurklub Turnverein Frei-Heil Ellen, deur die Nazi’s ontbind wat ook beslag gelê het op die klub se bates. Op 14 Junie 1933 het die lede van die twee ontbinde klubs toe 'n nuwe klub, met 'n konstitusie aanvaarbaar vir die nuwe politieke bedeling, in die lewe geroep met die huidige naam. Na die Tweede Wêreldoorlog is die klub weer ontbind, hierdie keer deur die Geallieerdes. Op 4 November 1945 is die klub weer herstig as Sportgemeinschaft Osterholz-Tenever en kort daarna is die huidige benaming weer aangeneem.
Hans Anton Aschenborn
Kuns
Aschenborn word tereg beskou as die belangrikste pionierskunstenaar van Suidwes-Afrika en professor Karin Skawran skryf haar meestersgraadtesis oor hom wat in 1963 gepubliseer word onder die titel Hans Anton Aschenborn: Mens en kunstenaar. Ook die Pretoria Kunsmuseum publiseer in 1970 ’n boek oor sy werk. In sy studie oor gemsbokke ontdek hy ’n voorheen onbekende spesie wat na hom genoem word (Oryx Aschenborni). In Windhoek word die Aschenbornstraat na hom vernoem en daar is 'n Hans Aschenbornweg in Kaapstad.
John Adams
Bostonslagting
Nadat Britse soldate vyf burgerlikes in die berugte Bostonslagting van 1770 doodgemaak het was Adams gevra om as hul regsverteenwoordiger op te tree. Ses van die soldate is vrygespreek terwyl twee skuldig bevind is aan mansslag. Adams se betrokkenheid by die hofsaak het hewige kritiek teen hom ontketen, maar hy het volgehou dat die Britse soldate 'n regverdige kans tot verdediging verdien.
2010 Italiaanse Grand Prix
Die 2010 Formule Een Italiaanse Grand Prix is op 12 September 2010 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen en is deur Fernando Alonso vir Ferrari gewen.
John Adams
Aanstellings van Regters
Adams het ook in die heel laaste dae van sy presidensie 'n aantal regters in die nuwe Federale Appelhowe aangestel, wat neerhalend deur sy opponente na verwys is as die "Middernag Regters". Alhoewel nuwe wetgewing hierdie howe bedoel het as 'n poging om inherente foute binne die federale geregtelike sisteem te korrigeer, het Adams dit nietemin gebruik in 'n poging om die Federaliste Party se wetgewende invloed te versterk na hul verliese in die pas afgelope verkiesing. Jefferson se Republikeine het in 1802 wetgewing in plek gestel wat hierdie nuwe regters en howe ongedaan gemaak het.
Aftrede
Na sy ampstermyn as president voltrek is het Adams eerder op aftrede besluit as om verder besig te wees binne die politieke arena. Sommige geskiedkundiges is van mening dat Adams bitter was oor sy vernedering teenoor Jefferson, en hulle voer aan dat dit die rede was waarom hy nie sy opvolger se inhuldiging as president bygewoon het nie. Ander wys weer daarop dat 'n baie meer persoonlike rede, naamlik die dood weens alkoholisme van Adams se seun Charles Adams, grootliks bygedra het tot sy vinnige onttrekking uit Washington. Hy het hom dus aangesluit by sy vrou Abigail, wat maande van tevore alreeds teruggekeer het na hulle Massachussetts plaas, Peacefield. Daar het hy hoofsaaklik geboer, maar hom ook verbesig met 'n outobiografie wat nooit voltooi is nie, en ook in korrespondensie met ou vriende soos Benjamin Waterhouse en Benjamin Rush. Adams het 'n verbitterde korrespondensie aangegaan met die geskiedskrywer Mercy Otis Warren omdat sy volgens hom 'n karikatuur van hom geskep het in haar 1805 publikasie oor die geskiedenis van die Amerikaanse revolusie.
Na Jefferson se aftrede na twee ampstermyne as Amerikaanse president het Adams dit goedgedink om 'n slag weer uit te praat teen sy politieke opponente. So het hy byvoorbeeld drie jaar lank briewe geskryf wat gepubliseer is in die Boston Patriot koerant, met die doel om homself te verdedig teen 'n pamflet wat Alexander Hamilton reeds in 1800 gepubliseer het om Adams se karakter en gedrag aan te val. En dit ten spyte van die feit dat Hamilton alreeds in 1804 dood is na sy besering in 'n berugte wapengeveg met Aaron Burr.
Jan de Marre
Jan Harmenszoon de Marre (23 Augustus 1696 in Amsterdam – 19 Januarie 1763, Amsterdam) verwerf bekendheid as skrywer.
Christo Davids
Skryfwerk
Die radiodrama  'n Onverwagse Krismisboks word in 2013 uitgesaai met die eerste kunstefees van Radiosondergrense. Dit het as tema die probleme van 'n gesin waar die vader afwesig is. Dit speel af twee dae voor Kersfees. Margie is 'n verpleegster by die Tygerberg Hospitaal, waar sy baie keer dubbelskof werk om te probeer voorsien vir haar twee kinders, Zelda en Zak. Haar man, Henry, het haar verlaat toe Zelda drie jaar oud was en sy swanger was met Zak. Zelda het 'n verhouding met George, 'n getroude man, maar toe sy hom vertel dat sy verwag wil hy hê dat sy 'n aborsie moet ondergaan. Terselfdertyd word Zak gearresteer op aanklag van aanranding van 'n vrou aan wie hy dwelms verkoop het. Die prokureur wat hom pro bono verdedig is Henry, wat lankal van die vrou geskei is vir wie hy Margie verlaat het en nooit weer getrou het nie. So kom die familie vir Kersfees bymekaar.
Eredivisie
Wenners
In hierdie tabel staat al die wenners nasionale Nederlandse sokkerkompetisie sedert 1889. In 1898 het klubs uit heel die land deelgeneem aan die kompetisie (sedert 1889 net die klubs uit die weste). Die kompetisie het bestaan uit die kampioene van die regionale kompetisies (eerst net oost en west, later ook noord, suid I en II en west II). In 1957 was die Eredivisie ingevoer, wat één nasionale kompetisie is vir 18 klubs. In 2020 is as gevolg van die wêreldwye Covid-19-pandemie geen kampioen gekroon nie.
Universiteit van Jyväskylä
Kampusse
In 1969–1970 is ’n argitektuurkompetisie gereël vir die ontwerp van die nuwe universiteitskampusse by Mattilanniemi en Ylistönrinne. Die kompetisie is gewen deur die argitek Arto Sipinen, wat vroeër vir Aalto gewerk het. Sipinen het ook nuwe geboue vir die hoofkampus ontwerp, waaronder ’n nuwe hoofbiblioteek (1974).
Nicole Pacent
Nicole Pacent (gebore 29 Maart 1985) is 'n Amerikaanse aktrise en vervaardiger. Sy is bekend vir haar rolle in die televisiereekse Anyone But Me (2008) en Murder in the First (2014).
Callyspongia coppingeri
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1881 deur Ridley.
Waterstof
Kenmerkende eienskappe
Die element speel 'n noodsaaklike rol in energie-opwekking in die heelal deur die proton-proton-reaksie en die koolstof-stikstofsiklus. (Daar is kernfusieprosesse wat groot hoeveelhede energie vrystel deur die samemelting van twee waterstofatome om een heliumatoom te vorm).
Voorkoms
Waterstof is die element wat die meeste in die natuur voorkom. Meer as 75% van die massa van alle materie en meer as 90% van al die atome bestaan uit waterstof. Die element kom in oorvloed voor in sterre en groot planete (gasreuse).
Relatief tot sy groot oorvloed elders in die heelal is suiwer waterstof baie skaars in die aarde se atmosfeer (1 dpm (dele per miljoen) op 'n volumebasis). Die algemeenste bron vir die element op aarde is water, wat bestaan uit twee dele waterstof en een deel suurstof (H2O). Ander bronne sluit in die meeste vorms van organiese stowwe (insluitende alle lewende wesens), fossielbrandstowwe naamlik (steenkool en ru-olie) asook aardgas. Metaan (CH4) wat verkry kan word as byproduk uit die ontbinding van organiese materiaal en wat ook 'n hoofkomponent van aardgas is, is 'n toenemend belangrike energiebron en is 'n belangrike bron van waterstof.
Isotope
Die mees algemene isotoop van waterstof is 1H. Dié stabiele isotoop het 'n kern wat bestaan uit 'n enkele proton; daarvandaan die beskrywende term (selde gebruik) protium vir 1H.
Britannia (simbool)
Britannia versinnebeeld 'n krygshaftige maagd. Die drietand is 'n simbool van haar heerskappy oor die oseane. Sy dra 'n klassieke Romeinse uniform en haar helm het pluime op. Haar skild beeld die Kruis van Sint-George en die Kruis van Sint-Andreas daarop uit.
Swangerskap
Bevrugting
6. Baarmoeder
9. Vagina]]
Wanneer 'n vrou ovuleer, gewoonlik in die middel van haar menstruasiesiklus, word 'n eiersel van een van die vrou se twee eierstokke ryp en van die eierstok afgestoot en word die sel dan deur die eierleiers (sien beeld links) oor 'n tydperk van 3 tot 4 dae na die vrou se baarmoeder vervoer. 'n Gemiddelde eiersel lewe egter ongeveer 24 uur, dus moet bevrugting reeds in die eierleiers plaasvind, vóór die eiersel die baarmoeder bereik. Oor die algemeen word slegs een eiersel ryp, maar in sommige gevalle word twee (of selfs meer) ryp en, indien beide bevrug word na geslagsgemeenskap, kan dit tot 'n gewone (nie-identiese) tweeling lei.
Ná ovulasie is daar 'n tydsduur van slegs 'n paar uur waartydens die eiersel bevrug kan word deur 'n saadsel. Indien 'n man tydens geslagsgemeenskap ejakuleer, stort hy miljoene spermselle in die vrou se vagina, wat dan opwaarts reis en probeer om die eiersel in die eierleier te bevrug, deur daarmee te versmelt. Hierdie reis duur tussen 12 en 24 uur, alhoewel daar aantekeninge is van spermselle wat die eiersel reeds na slegs een uur bereik het. Spermselle lewe baie langer as eierselle, van 3 tot 7 dae, dus is die beste kans op bevrugting wanneer die spermselle reeds die eierleiers bereik het wanneer die eiersel afgestoot word.
Eerste trimester: week 1 – 13
Omdat swangerskap bereken word vanaf die eerste dag van die laaste maandstonde kan dit soms verwarrend wees om te weet hoe oud 'n embrio is. 'n Vrou wat byvoorbeeld ses weke swanger is se embrio is ongeveer vier weke oud. Die presiese ouderdom kan eers met die eerste sonar, wat gewoonlik tussen 8 en 12 weke plaasvind, bereken word. Oor die algemeen hou die embrionale fase tot die tiende week aan, waarna daar na die embrio as 'n "fetus" verwys word.
Derde trimester: week 27 – 40
Tydens die 38ste week van swangerskap word die fetus as volgroeid beskou en word die bevalling afgewag: meeste vrouens kraam tussen week 37 en 42. Tydens week 37 en 40 beweeg die fetus al hoe minder, bloot omdat daar minder spasie is om in te beweeg in die baarmoeder. Sy vingernaels het intussen lank gegroei en sal kort na sy geboorte geknip moet word. Ongeag die geslag, kan twee klein borste waargeneem word. Al sy organe is nou ontwikkeld, alhoewel die longe bly ontwikkel tot die dag van geboorte. Die fetus is nou ongeveer 48-53 cm en weeg tussen 3 en 4,5 kg.
LM Radio
Geskiedenis
David Davies se laaste boodskap op die stasie was: "And now, wherever you are, in the Transvaal, Natal, Orange Free State, the Cape, Southwest Africa or Rhodesia […] greetings. And to you, to you, and especially to you, vaya con Dios" (En nou, waar jy ook al is, in die Transvaal, Natal, Oranje-Vrystaat, die Kaap, Suidwes-Afrika of Rhodesië […] wees gegroet. Vir julle almal, en veral vir jou, wandel met God).
Mabel Malherbe
Herkoms en opleiding
Malherbe het haar skoolopleiding in haar geboortestad begin en aan die Hoër Meisieskool Rustenburg in Rondebosch, Kaapstad, voltooi, dieselfde skool waar die eerste vrou in die Volksraad, Leila Reitz, matriek in 1905 in die eersteklas geslaag het. Malherbe het op skool besluit om verslaggewer te word en ná matriek self gereël om by ’n Engelse dagblad opgelei te word, maar haar ma was sterk daarteen gekant dat Malherbe in ’n kantoor sou gaan werk en het haar per telegram huis toe gebied.
Swangerskap
Aangebore gebreke
Sommige babas word ook met 'n hartkwaal gebore – een van die algemeenste aangebore gebreke. Die gebrek kan egter so klein wees dat dit eers op 'n volwasse ouderdom gemerk word. In ander gevalle is dit baie ernstig en benodig die baba onmiddellike aandag. Dit is ook een van die voorste doodsoorsake onder aangebore gebreke, maar vordering in die mediese wêreld beteken dat die kans op oorlewing die afgelope jare aansienlik toegeneem het. Sommige omgewingsfaktore kan tot 'n aangebore hartkwaal lei, byvoorbeeld virusinfeksies, sommige medikasies (byvoorbeeld litium), alkohol, rook, kokaïne en chroniese siektes (byvoorbeeld suikersiekte). Ook genetiese faktore kan 'n aangebore hartkwaal veroorsaak, byvoorbeeld oorerflikheid (indien die ouers of broers/susters van die baba aan 'n hartkwaal lei), mutasies van die hart tydens vorming of ander aangebore gebreke (meer as een derde van kinders met Downsindroom het hartkwale). Baie hartkwale kan reeds vóór geboorte gediagnoseer word.
Gerhard Odendaal
Odendaal het drama onder leiding van Milla Louw studeer en sodoende sy lisensiaat verkry. Tydens sy opleiding het Willie Esterhuizen sy talent raakgesien en hom 'n geleentheid in sy produksies aangebied.
Mabel Malherbe
Die Boerevrou
In die gewilde rubriek "Om die koffietafel" het briewe van leseresse oor die wedervarings en gewoontes van hul voorouers verskyn sodat Die Boerevrou 'n skatkamer geword het van kennis oor die kultuurgeskiedenis van die Afrikaner. Dit was nie slegs die eerste leesstof wat baie plattelandse vroue in Transvaal in hul eie taal gekry het nie, maar die blad het ook 'n aansienlike bydrae gelewer tot die algemene volksopvoeding en aankweek van leeslus. Die Boerevrou was ’n groot sukses onder lesers en het kritici se goedkeuring weggedra, maar die advertensies was maar skraps. Mabel wou net sekere soorte reklame aanvaar en het ’n verbod geplaas op enigiets wat drank of gepatenteerde medisyne adverteer. Neethling-Pohl Skryf: "Hier moet mens ook mev. Malherbe se beginselvaste optrede i.v.m. advertensies noem. Alhoewel die tydskrif van die begin af sulke geldelike steun nodig gehad het, het sy geen enkele soort medisyne laat adverteer voordat dit eers deur deskundiges goedgekeur is nie. Sy was nie van plan om haar leseresse, versprei op eensame plase, ter wille van geld deur aantreklike advertensies te laat mislei nie. Die adverteerders het dikwels woedend geword en met beledigende woorde hul steun teruggetrek, maar mev. Malherbe het hardnekkig voet by stuk gehou." Weens die moeilike finansiële toestande tydens die depressiejare moes die uitgawe van dié blad in Desember 1931 gestaak word.
Manor F1-span
Die Manor Marussia F1-span, voorheen die Marussia F1-span, was 'n Britse Formule Een-wedrenspan gebaseer in Banbury, Oxford in die Verenigde Koninkryk. Die span is bedryf deur Manor Motorsport (amptelik "Marussia Manor Racing"), wat voorheen 'n filiaal van Marussia Motors was, 'n ontbinde sportmotorvervaardiger wat in Moskou gebaseer was. Die span het aanvanklik begin deelneem in 2010 onder die naam "Virgin Racing"; die volgende jaar word Marussia sy hoofborg, om "Marussia Virgin Racing" te vorm, totdat hy as die "Marussia F1-span" bekend gestaan het sedert 2012.
Mabel Malherbe
Provinsiale en Volksraad
Die eretitel van eerste Afrikaanssprekende vrou in die Volksraad is wel bedenklik omdat sy volgens alle aanduidings lewenslank tuis Engels gepraat het, maar oor dié prestasie skryf M.E.R. in Die Burgeres: "Dit is die eerste keer dat die vrou aan die verkiesingstryd deelneem en dat die vrou deur volkskeuse uitgesoek is om in die Volksraad te dien. Sy moet deeglik kennis dra van al die sake wat die vrou betref, sodat (wanneer) sy in die Volksraad opstaan, mens moet voel: daar praat al die vroue. Deur die toetrede van mev. Malherbe is die 'Ewig Weibliches' ook in die politiek gebring. Mev. Malherbe wat al baie dienste aan die Afrikaanse volk gelewer het, sal as Volksraadslid veel vir ons beteken."
As Volksraadslid het sy al haar krag en energie aan twee ideale gewy, naamlik die verbetering van die lot van die minderbevoorregtes en die behartiging van vrouebelange. In die Volksraad het sy vurig gepleit dat vroue ook tot die staatsdiens toegelaat word, dat jong minderbevoorregte meisies spesiale opleiding ontvang om as huishoudsters in diens geneem te word, dat werkgeleenthede vir Blankes op die paaie geskep word, dat 'n indringende ondersoek na die voedingstoestande in die land ingestel word en dat voorligting oor voeding en gesondheid aan die breë volkslae verskaf word. Haar loopbaan in die Volksraad het net tot 11 April 1938 geduur, maar die beskikbare bronne meld nie of dit is omdat sy haar nie weer verkiesbaar gestel het en of sy nie vir die algemene verkiesing van 1938 benoem is nie.
Anilien
Chemies word dit beskou as 'n elektronryke benseenderivaat, en reageer gevolglik vinnig in elektrofiele aromatiese substitusiereaksies. Net so is dit ook geneig tot oksidasie: terwyl varsgesuiwerde anilien 'n byna kleurlose olie is, lei blootstelling aan lug tot geleidelike verdonkering van die monster (tot geel of rooi) as gevolg van die vorming van sterk gekleurde, geoksideerde onsuiwerhede. Anilien kan gediasotiseer word om 'n diasoniumsout te gee, wat dan verskillende nukleofiele substitusiereaksies kan ondergaan.
Ontwikkelings in medisyne
Aan die einde van die 19de eeu het afgeleides van anilien soos asetanilied en fenasetien na vore gekom as pynstillende middels, met hul kardiologiese onderdrukkende newe-effekte. Gedurende die eerste dekade van die 20ste eeu, terwyl hy probeer het om sintetiese kleurstowwe te verander om slaapsiekte te behandel, het Paul Ehrlich (wat die term chemoterapie geskep het) misluk en oorgegaan na die wysiging van Béchamp se atoksiel, die eerste organiese arseeniese middel. Hy het sodoende, per ongeluk, 'n behandeling vir sifilis gevind - salvarsan - die eerste suksesvolle chemoterapie-middel. Salvarsan se geteikende mikro-organisme, wat nog nie as 'n bakterie erken is nie, is nog steeds as 'n parasiet beskou, en mediese bakterioloë, wat geglo het dat bakterieë nie vatbaar is vir die chemoterapeutiese benadering nie, het Alexander Fleming se verslag in 1928 oor die gevolge van penicilline oor die hoof gesien.
Edmond Halley
Edmond Halley (Londen, 8 November 1656 - Greenwich, 14 Januarie 1742) was ’n Britse sterrekundige, hoogleraar in Oxford en direkteur van die Greenwich-sterrewag.
Wynbou in Chili
Geskiedenis
Die eerste wingerde in Chili is reeds teen die middel van die 16de eeu deur die Spaanse veroweraars aangelê, waarvoor tipiese Spaanse druiwesoorte soos Albilho, Moscatel, Pais (Negra Peruana) en Torontel gebruik is. Volgens historiese oorlewerings het die Engelse piraat Francis Drake al in 1578 'n Spaanse skip gekaap, wat 1 770 wynsakke van Chili na Peru vervoer het. Waarskynlik is teen hierdie tyd reeds wyn uit Chili uitgevoer.
Nel Swart
Nel Swart (* 9 Julie 1928, Rotterdam - † 2005, Ermelo) was ’n Afrikaanse skrywer wat die M.E.R.-prys en ATKV-Kinderboektoekenning ontvang vir haar boek Elk vir mekander. Sy skryf ook jeugverhale en liefdesverhale onder die name Jo Jooste en onder die naam Nelly Beekman skryf sy kinderverhale.
Die Boerevrou
Staking
Die Boerevrou was ’n groot sukses onder lesers en het kritici se goedkeuring weggedra, maar die advertensies was maar skraps. Malherbe wou net sekere soorte reklame aanvaar en het ’n verbod geplaas op enigiets wat drank of gepatenteerde medisyne adverteer. Neethling-Pohl Skryf: "(H)ier moet mens ook mev. Malherbe se beginselvaste optrede i.v.m. advertensies noem. Alhoewel die tydskrif van die begin af sulke geldelike steun nodig gehad het, het sy geen enkele soort medisyne laat adverteer voordat dit eers deur deskundiges goedgekeur is nie. Sy was nie van plan om haar leseresse, versprei op eensame plase, ter wille van die geld deur aantreklike advertensies te laat mislei nie. Die adverteerders het dikwels woedend geword en met beledigende woorde hul steun teruggetrek, maar mev. Malherbe het hardnekkig voet by stuk gehou." Weens die moeilike finansiële toestande tydens die depressiejare moes die uitgawe van dié blad in Desember 1931 gestaak word.
Bundels
Twee bundels saamgestel uit bydraes wat in Die Boerevrou verskyn het, naamlik Die Boerevrou-boek (Pretoria, 1950) en Juwele wat steeds bekoor (Johannesburg, 1952), het sowat 20 jaar ná die tydskrif se sluiting verskyn.
Runderpes
Suid-Afrika
Onder die swart bevolking het onrus geheers weens gerugte dat die regering die pes versprei het om hulle te onderdruk. Daar het gevalle voorgekom waar die virus uit wraak vir griewe versprei is. Alle eienaars van vee het groot verliese gely. In daardie jare is mense se rykdom gemeet aan die grootte van sy beeskudde.
Kelly Packard
Kelly Packard (gebore 29 Januarie 1975) is 'n Amerikaanse aktrise. Sy is bekend vir haar rolle in die televisiereekse Baywatch (1989), California Dreams (1992), en Ripley's Believe It or Not! (1999).
NG gemeente Boksburg-Noord
regs|170px|duimnael|Ds. G.J.J. Boshoff het in 1936 Boksburg-Noord se eerste leraar geword.
Vierkante kilometer
Vierkante kilometer (simbool vk km of km²) is 'n SI-eenheid vir oppervlak. Dit is 'n afgeleide SI-eenheid, en is gelyk aan:
Stoute boudjies
Genre
Die rolprent is 'n komedie. Dit het 'n ouderdomsperk van 16 jaar vir swak taal, naaktheid en sekstonele.
Ido
Klankleer
Die klankleer van Ido lyk baie op die van Esperanto en die van Romaanse tale. Ido het vyf klinkers, net soos Spaans en Italiaans. Daar is twee tweeklanke, /au/ en /eu/.
Voornaamwoorde
Voornaamwoorde kan die akkusatiefuitgang -n kry wanneer hulle lydende voorwerpe is en voor die onderwerp staan.
Vlag van Pakistan
Simboliek
Die groen stel Islam en die Moslemse meerderheid in Pakistan voor terwyl die it baan religieuse minderhede en minderheidsgelowe voorstel. Die ster en sekelmaan stel onderskeidelik lig en vooruitgang voor. Die vlag in geheel stel Pakistan se toewyding aan Islam en die regte van religieuse minderhede voor. Dit is gebaseer op die oorspronklike vlag van die Moslemliga wat op sy beurt sy inspirasie uit die vlag van die Sultanaat Delhi, die vlag van die Ottomaanse Ryk en die vlag van die Mogolryk gekry het.
Ander vlae
Ander vlae in gebruik in Pakistan sluit in:
Laser
Oorsig
Sommige tipe lasers, soos kleurstoflasers en vibroniese vastetoestandlasers kan lig produseer oor 'n wye reeks golflengtes. Hierdie eienskap maak hulle geskik vir die opwekking van uiters kort ligpulse, in die orde van 'n femtosekonde (10-15 sekonde).
Laserveiligheid
Die krag van die lasers hierbo genoem is slegs rowwe indikasies; die klassifikasie is ook afhanklik van die golflengte en of die laser 'n polsende of kontinue uitset het. Die gebruik van oogbeskerming wanneer lasers in klas IIIb en IV gebruik word, word sterk aanbeveel en word vereis deur die OSHA.
Dikbekkoekoek
Dit is die enigste spesie in die genus Pachycoccyx en die spesie is dus monotipies.
Inflasierekeningkunde
Inflasierekeningkunde is 'n reële waarde boekhoustelsel waarvolgens die reële waardes van konstante reële waarde nie-monetêre items outomaties op datum gehou word in die ekonomie of firma in plaas van hul outomatiese onwetende vernietiging teen die inflasiekoers deur geoktroieerde rekenmeesters indien hulle nie ten volle of nooit op datum gebring word nie. Die enigste verskil tussen 'n reële waarde rekeningkunde model en die huidige tradisionele historiesekostemodel in Suid-Afrika is die herroeping van die bestendige rekeneenheidaanname - die basis van die historiesekostemodel. Dit staan enige firma in Suid-Afrika vry om hul bestendige rekeneenheidaanname te herroep en 'n reële waarde rekeningkunde model in gebruik te stel.
Oslo
Aker Brygge
Aker Brygge is 'n stadsbuurt en die naam van 'n winkelsentrum in die administratiewe distrik Frogner in die stadsentrum. Die buurt is aan die westelike kant van Pipervika, 'n sytak van die Oslofjord, geleë.
Die opknapping en uitbou van Aker Brygge is deur die eiendomsmaatskappy Aker Eiendom AS deurgevoer. 'n Aantal ou fabrieksgeboue is afgebreek, maar sommige van die groot nywerheidsgeboue is tot winkels omgebou. Die eerste bouprojekte, wat deur die argitekte Telje, Torp en Aasen ontwerp is, is in 1986 voltooi. Die vierde en laaste projek, die nuwe kantoorgebou van die assuransiemaatskappy Storebrand aan die Munkedamsveien, is in 1998 ingewy.
Inflasierekeningkunde
Inflasie
Enige kombinasie van hierdie probleme kan monetêre inflasie veroorsaak. Daar is verskillende algemene aanvaarde oplossings vir monetêre inflasie wat deur die reserwe bank toegepas word om monetêre inflasie so na as moontlik aan 2% inflasie te hou - die huidige internasionale aanvaarde korrekte vlak vir monetêre inflasie.
Waar monetêre inflasie 'n ekonomiese proses is met algemene aanvaarde spesifieke oplossings, is nie-monetêre inflasie slegs 'n Historiese Koste rekeningkunde proses wat slegs op twee maniere gestop kan word: (1) met 0% inflasie of (2) met reëlewaarderekeningkunde.
Historiese Koste-rekeningkunde
In die meeste lande word die hooffinansiële state opgestel volgens die historieskostemodel sonder om die verandering in die algemene prysvlak of die toename in spesifieke pryse van bates in ag te neem, behalwe tot die mate waarin eiendomme, toerusting en beleggings geherwaardeer mag word.
Hiperinflasie
Die meeste rekenmeesters is onbewus dat dit gebeur en dat dit die gevolg is van hulle gebruik van die historiesekostemodel.
Inflasierekeningkunde
Wanneer inflasierekeningkunde in lae inflasie ekonomieë gebruik word sal dit die massiewe vernietiging van die reële waardes van konstante reële waarde nie-monetêre items in lae inflasie ekonomieë - soos Suid Afrika - stop.
Unidade Real de Valor
Die Unidade Real de Valor was 'n baie unieke nie-monetêre indeks. Dit het twee komponente gehad. Dit was 'n nie-monetêre indeks gedurende die lewe van die Unidade Real de Valor en aan die einde is dit in hulle nuwe geld eenheid verander - die Real, naamlik, 'n monetêre eenheid. Die finale tweede komponent is nie 'n algemene komponent nie. Dit was uniek in Brasilië gewees. Dit is nie 'n noodwendige deel van 'n nie-monetêre indeks nie. Die VSA Dollar kan ook as 'n baie goeie direkte nabootsing van 'n nie-monetêre indeks in 'n chaotiese hiperinflasie ekonomie soos Zimbabwe gebruik word.
Welwitschia
Naam en ontdekking
Ná dr. Welwitsch die plant aan die wetenskapgemeenskap bekendgestel het, het Charles Darwin daarna verwys as die "eendbekdier van die planteryk".
In Afrikaans word daar soms na die plant verwys as die "tweeblaarkanniedood".
Knoet VI van Denemarke
Hy was getroud met Gertruida, ’n dogter van Hendrik die Leeu van Sakse. Hulle het nie kinders gehad nie.
Helium
Verspreiding
Die konsentrasie van helium in die Aarde se atmosfeer is slegs 1 deel in 200 000, hoofsaaklik as gevolg van die feit dat helium na die ruimte verloor word as gevolg van sy beweginglose karakter en lae massa. Helium wat op aarde in noemenswaardige hoeveelhede voorkom is hoofsaaklik die byprodukte van radio-aktiewe verval. Die vervalprodukte word gevind in minerale wat uraan en torium bevat, onder andere cleveïet, pikblende (uraniniet), carnotiet, monasiet en beriel. Daar is ook klein hoeveelhede helium teenwoordig in minerale bronne, vulkaniese gas en meteoriet yster. Die grootste konsentrasie op die planeet kom voor in aardgas en is die grootste bron van kommersieel beskikbare helium. Die hoofbron is die aardgasvelde van die Amerikaanse deelstate Texas, Oklahoma en Kansas.
Knoet VI van Denemarke
Bewind
Knoet is ná sy pa se dood as koning gekies. Hy het dadelik te doen gehad met ’n opstand in Skone. Die kleinboere het geweier om aan biskop Absalon sy tiende te betaal. Hulle het Harald Skreng, ’n vriend van die koning, gevra om hulle saak namens hulle te stel. Die koning wou egter nie na Harald luister nie en het met ’n leër na Skone vertrek om die kleinboere op hul plek te sit. Intussen het die adellikes van Halland en Skone hul eie leër op die been gebring en die kleinboere in ’n bloedige geveg by Dysjebro verslaan. Net daarna het Knoet met sy leër opgedaag en voortgegaan om die kleinboere ’n les te leer. Hy was so genadeloos dat biskop Absalon kom gesmeek het om op te hou.
Philippi
Misdaad
Op Vrydag, 12 Julie 2019, is die Suid-Afrikaanse Nasionale Weermag in onder meer Philippi ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.
KNVB
Die KNVB (Nederlands: Koninklijke Nederlandse Voetbalbond, [ˌkoːnɪŋkləkə ˌneːdərlɑntsə ˈvudbɑlbɔnt]; Koninklike Nederlandse Voetbalbond) is die Nederlandse sokkerbond. Die KNVB is op 8 Desember 1889 gestig en organiseer die hoofsokkerligas in Nederland, insluitende die Eredivisie, Eerste divisie en amateursokker, maar ook die Nederlandse nasionale sokkerspan.
Eugène Daignault
Eugène Daignault (14 September 1895 – 27 Januarie 1960) was 'n Amerikaanse akteur. Hy was bekend vir sy rolle in die rolprente Le curé de village (1949), A Man and His Sin (1949), en Séraphin (1950), en in die televisiereeks Les belles histoires des pays d'en haut (1956).
Claire Chennault
Chennault was 'n ywerige voorstander van agtervolging of onderskeppervliegtuie gedurende die dertigerjare, toe die United States Army Air Corps hoofsaaklik op die bombardement van hoë hoogtes gefokus was. Chennault het in 1937 by die Amerikaanse Lëer uitgetree en gewerk as lugvaartadviseur en opleidingsbeampte in China.
Suid-Afrikaanse munisipale verkiesing van 2011
Resultate
Die DA het sy posisie baie verbeter en dié party het daarmee die sterkste opposisieparty nóg geword sedert die einde van apartheid. In die Wes-Kaap is sy posisie dominant. In Kaapstad het sy steun gegroei van 42,3% na 63,0%. In die Nelson Mandelabaai Munisipaliteit het die ANC net-net sy meerderheid behou, maar sy steun het met 15,5% verminder. Die aantal munisipaliteite waar die DA die meerderheid het, het van 6 na 13 toegeneem. Die steun onder alle swart kiesers het vanaf 1% in 2009 na sowat 5% in 2011 gegroei, wat beteken dat sowat 20% van die DA se kiesers swart was.
Wes-Kaap
duimnael|regs|Wes-Kaap uitslae {{legend|#1f78b4|[[Demokratiese Alliansie|DA wen}} {{legend|#a6cee3|DA grootste party}} {{legend|#33a02c|ANC wen}} {{legend|#b2df8a|ANC grootste party}} {{legend|#cab2d6|ANC, DA gelykop}} {{legend|#fb9a99|ICOSA grootste party}} {{legend|#fdbf6f|KGP grootste party}}]]
Nasionale vlag
’n Nasionale vlag is ’n vlag wat ’n land verteenwoordig. Die vlag word amptelik deur die regering gebruik maar kan ook deur landsburgers gebruik word. Van die nasionale vlae is die vernaamste kentekens wat ’n land kan verteenwoordig.
Geskiedenis
’n Nuwe nasionale vlag word dikwels ontwerp wanneer ’n nuwe regime aan bewind kom, veral na afloop van ’n burgeroorlog of rewolusie. Wanneer die militêre oorsprong van ’n vlag ’n politieke ideologie verteenwoordig, verkry die vlag die status van ’n politieke simbool.
Ontwerp
Alle nasionale vlae is reghoekig, behalwe Nepal se vlag. Die spesifikasies van hoogte en breedte verskil tussen nasionale vlae, maar geeneen is langer as wat dit wyd is nie, weereens met die uitsondering van Nepal. Die vlae van Switserland en die Vatikaanstad is die enigste twee nasionale vlae wat presies vierkantig is.
Danie Smal
Lewe en werk
Hy is getroud met mejuffrou Dalton en die egpaar het ’n seun, Chris.
Skryfwerk
Sy skryfwerk is uiteenlopend van aard en hy gebruik verskeie skuilname. Op prosagebied lewer hy ’n aantal “doen-dit-jouself” boeke oor allerlei onderwerpe, insluitende Ik leer Afrikaans in een uur, In een dag volleerd, Spraakgebreke en Gelukontvlugters (laasgenoemde later verwerk en heruitgegee as Volharding is die weg tot sukses). Uit verskeie bronne verwerk hy ook Die Afrikaanse huisdokter, waarin raad gegee word oor die gebruik van homeopatiese geneesmiddels. Die titels is reeds voldoende aanduiding van die oorwegend simplistiese benadering tot al hierdie onderwerpe. Grappige geskrifte is Glimlaggies (oor gebeurtenisse tydens sy studentetyd in België), Die wonderpatroontjie, Onskuldig veroordeel, Laste verlig, Lag en word vet (almal humoristiese anekdotes) en Markus pasop vir ’n sware slag! Boeke oor ’n verskeidenheid ander onderwerpe sluit in Lief en leed (die armblanke-vraagstuk in die stede, wat hy begin met ’n verhaal, maar eindelik eindig met ’n preek), Die sektes ontwapen en Verlos om te dien.
Publikasies
Werke wat uit sy pen verskyn sluit in:
Pieter de Neyn
Lewe en Werk
Sy vader wil hê dat hy hom as advokaat moet vestig, maar sy kop staan see toe, waarskynlik onder invloed van die boek “De wonderen van’t Oosten”. Hierdie boek is in 1650 gepubliseer en is geskryf deur sy vroeë leermeester, Arnoldus Montanus. Hy tree dus in diens van die Verenigde Oos-Indiese Kompanjie. Op 11 September 1671 vertrek hy met die skip Gouda na die Kaap om die dienste van fiskaal in die nuwe stigting op hom te neem. Op die gevaarlike lang seereis soontoe dig hy “Gedachten op het gesighte van het Zuiderkruis”, ’n vers van treffende skoonheid. Op 12 Februarie 1672 kom hy in die Kaap aan, maar word aanvanklik nie aangestel in sy amp nie, aangesien daar volgens berigte smokkelhandel plaasgevind het op die Gouda. Die vraag is of De Neyn hiervan bewus was. Voor die Raad van Justisie aan die Kaap word deur die soldate en matrose getuienis gelewer wat op De Neyn se skuld dui, terwyl die offisiere se getuienis ten gunste van De Neyn getuig. Om dinge te vererger, is De Neyn se papiere vir die pos van fiskaal nie in orde nie. Eindelik word De Neyn vrygespreek deur Aernout van Overbeke, admiraal van die retoervloot uit Indië, wat op daardie tyd die Kaap aandoen. Van Februarie 1672 tot Oktober 1674 is De Neyn dan onder goewerneur IJsbrand Godske fiskaal aan die Kaap. As fiskaal is hy die hoogste juridiese beampte aan die Kaap. Sy algemene pligte is om regspleging in die nuwe kolonie waar te neem en hy tree dan ook op as hoofaanklaer van beskuldigdes voor die Kaapse Raad, terwyl hy self by mindere sake die straf bepaal.
Hoei
Die stad teen die Maasrivier is in die Middeleeue 'n belangrike handelsentrum vir wyn, tin en koperware, wat wyd bekend staan vir sy vier wonders: Li tchestia (die kasteel), Li Pontia (die brug), Li Rondia (die roosvenster) en Li Bassinia (die fontein). Die twee laasgenoemdes het behoue gebly en maak deel uit van die stad se huidige besienswaardighede.
Groenvleiloerie
Die Groenvleiloerie (Ceuthmochares aereus) is 'n skaars tot gelokaliseerde, algemene standvoël van woudrande, rivierbos en struikgewas. Die is 33 cm lank en 55 - 75 g groot. In Engels staan die voël bekend as die Green Malkoha.
GRAOE
GRAOE-indeksnommers
Voorbeeld: «2 S 19 Msta-S», die 2S19 Msta selfaangedrewe houwitser.
Litium
Kenmerkende eienskappe
Litium is die ligste metaal met 'n digtheid van slegs die helfte van water. Soos alle alkalimetale, reageer litium maklik met water en kom dus nie vrylik in die natuur voor nie as gevolg van sy hoë reaktiwiteit. Litium is nieteenstaande minder reaktief as die chemies soortgelyk element natrium. Wanneer die metaal oor 'n vlam gehou word gee dit aanvanklik 'n opvallende karmosynrooi kleur vlam en namate dit helderder brand kry die vlam 'n helderwit kleur. Dit is ook 'n univalente element.
Geskiedenis
Die element is eers later geïsoleer nadat W.T. Brande en Sir Humphry Davy dit deur middel van elektrolise van litiumoksied reggekry het. Kommersiële produksie van litiummetaal is in 1923 deur die Duitse maatskappy Metallgesellschaft AG moontlik gemaak deur gebruik te maak van die elektroliese van 'n mengsel van gesmelte litiumchloried en kaliumchloried.